**רקע כללי למראיין**

תיעוד זיכרונותיהם וסיפוריהם האישיים של ניצולי השואה הוא משימה בעלת חשיבות עליונה ודחופה, לאור העובדה כי סיפורים אלה חיוניים להבנת השואה, הסברתה והנחלתה. לתיאורים אישיים אלה אין תחליף, לא במקורות יהודיים חלופיים ובוודאי שלא במקורות הגרמניים. בחלוף השנים מתעמעם זיכרונם של העדים-הניצולים, וגילם המתקדם מקשה על שיחזור האירועים, בהם נטלו חלק. יחד עם זאת, גם בתום עשרות בשנים לא ניטלה חשיבותו של התיעוד שבעל פה.

כל מי שנוטל על עצמו לתעד את ניצולי השואה, ראוי לברכה ולשבח.

כדי שהריאיון יניב את הפירות הרצויים, ניסחנו עבור המתעד מספר עצות מעשיות והמלצות, אשר יסייעו בידו להצליח במשימה חשובה זו של הנצחת עדויות ניצולי השואה.

**הנחיות למראיין ניצולי שואה לתיעוד סיפורם האישי**

1. מכיוון שמדובר על ראיון של אדם קרוב, יש לנצל את הידע הבסיסי המוקדם של סיפורו. בהמשך מומלץ לקרוא ולהעשיר עצמכם ברקע מתאים, למקומות ואירועים מרכזיים שיוזכרו בעדות הניצול.
2. הריאיון יהיה מורכב משני חלקים. האחד ראיון תשתיתי (יכול להתפרס ע"פ כמה מפגשים) והשני, ראיון משלים.
3. יש להקליט את הריאיון.
4. מומלץ לחלק את הריאיון התשתיתי לשלבים הבאים:
5. **תקופת הילדות** – בית ההורים - המשפחה-הקהילה.
6. **ימי הנערות**- דמויות מרכזיות, חינוך, אירועים מיוחדים (טרום שואה).
7. **התקופה הראשונה של ימי השואה –** אירועים, לבטים, התנהלות, משפחה קהילה ,חיים דתיים ועוד.
8. **חלוקה לתקופות שונות בלב סיפור השואה** גטו-מסתור-מחנות-מחנה השמדה-מחנות ריכוז- לקראת שחרור
9. **השחרור**- החוויה-השאלות-התחושות-אמונה-חברים ועוד
10. **התקופה הראשונה של השיבה לחיים**
11. **במידה והניצול חפץ** בכך ניתן להשלים את סיפורו בתמצות על העלייה ארצה. או על התיישבותו במקום אחר. על הקמת משפחה, השתלבות בעבודה ובחברה ועוד.
12. יש לשאול בכל שלב את שאלות הבסיס, (להשתדל לתארך אותם) ובהמשך להאיר זוויות וארועים כגון: מה חשת, מה קרה עם שבתות וחגים, האם שמרת על קשר עם שאר המשפחה וכו'
13. במידה ויתעוררו אצלכם בזמן הריאיון שאלות, או צורך להבהרות . ניתן לשאול את המרואיין, לכשיסיים את תיאור האירוע.(ולא לקטוע לו את חוט המחשבה). במידה והשאלות מהותיות יותר, מומלץ לכתובם, תוך כדי ציון לאיזה זמן או אירוע הם נגעו ואז לחזור אליהם בריאיון המשלים.
14. אם המרואיין מזכיר שם-אירוע-מושג או מונח אשר אינם חד משמעים, ברורים ומוכרים, נכון לכוון אותו כך שיבאר את הטעון ביאור.
15. לאחר הריאיון שהתקיים יש לבצע את שרשרת הפעולות הבאות:
16. להקשיב לאשר הוקלט לפחות פעמיים, בכל פעם לכתוב נקודות ציון המחלקות את סיפור החיים לתבנית (-מעיין עץ)
17. לציין אירועים שתוארו באופן חלקי או לא ברור
18. לרשום שאלות הראויות להשלמה, או תובנות שראוי ללבנם
19. לציין היבטים שלא עלו בעדות אך יש רצון להביא לידי ביטוי כגון: הגיגים, דילמות, התמודדויות ערכיות, דת, אמונה ועוד
20. להכין באופן מסודר את עץ התחנות של הניצול ולהכין באופן מסודר את שיכלול ההבהרות והשאלות לפי כל תחנה.
21. **לקיים ראיון נוסף- משלים**, אשר בו גם תינתן אפשרות לניצול להוסיף אירועים שלא תוארו על ידיו קודם לכן (באופן טבעי בעקבות הריאיון יצופו זיכרונות כך שעד לראיון הנוסף יש מציאות שיעלו סיפורים של סופרו ע"י הניצול) ובידו להשלים.
22. לשכתב את הריאיון המוקלט והמשלים לכלל כתיבת סיפור. ניתן להשמיט נקודות שאתם חשים כי אינם תורמים לכתיבה רציפה.
23. בכתיבה מומלץ להיצמד לסרגל הזמן אך עם כל זאת ניתן לחרוג מכך מטעמים מתבקשים שונים.
24. נכון לבקש מהניצול תצלומים או מסמכים רלוונטיים לעדותו לסרוק או לצלם אותם ולשלוח ג"כ אותם על מנת שישולבו בכתבה.
25. לשמור את הקלטות הסיכומים וכל הרשימות ע"מ להמציאם בהמשך לשם עולם. (כמובן ע"פ רצונכם). זאת ע"מ לשמר את העדות כולה וע"מ לאפשר לנו להרחיב ולאמת פרטים של סיפורכם לקראת הפרסום בירחון זמן.